3 ठेकेदारों ने भरे टेंडर, डीसी से अप्रूवल मिलते ही पकड़े जाएंगे बंदर
मेवात, मथुरा और दिल्ली से पहुंचे ठेकेदार, अब समालखा के लोगों को बंदरों के आतंक से मिलेगा छुटकारा
शहरवासियोंके लिए खबर अच्छी है। उनको अब जल्द ही बंदरों के आतंक से छुटकारा मिलेगा। बंदर पकड़वाने के लिए सोमवार को नपा में टेंडर खोले गए। बंदर पकड़ने के लिए मेवात, मथुरा दिल्ली वासी तीन ठेकेदारों ने टेंडर डाले। अब सबसे कम वाले ठेकेदार को काम देने के लिए डीसी के पास अप्रूवल के लिए भेजा जाएगा। उनसे अप्रूवल मिलते ही शहर में बंदर पकड़ने का काम शुरू होगा।
शहर में बंदरों के आतंक से लोग परेशान हैं। बंदरों के चलते जहां महिला बच्चों का घरों से बाहर निकलना दूभर हो चुका है। वहीं हर दिन कोई कोई उनके काटने का शिकार भी हो रहा है। बंदरों से बचने के लिए लोगों को घर बनाने के साथ-साथ अलग से लाखों रुपए लगाकर लोहे के जाल लगाने पड़ रहे हैं। बंदरों ने कुछ लोगों को तो ऐसे जख्म दिए हैं कि वह जिंदगी भर उन्हें भुला नहीं पाएंगे।
डीसी के पास भेजी जाएगी फाइल
नपासचिव मांगे राम का कहना है कि सबसे कम रुपए में बंदर पकड़ने वाले ठेकेदार के लिए डीसी के पास अप्रूवल के लिए फाइल भेजी जाएगी। जैसे ही उनसे अप्रूवल मिलेगी। तुरंत ठेकेदार को वर्क आर्डर जारी कर बंदर पकड़ने का काम शुरू करा दिया जाएगा।
hin_Deva hin_Deva hin_Deva hin_Deva hin_Deva hin_Deva